
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

       Privind,  modificarea şi completarea anexei la Hotărârea Consiliului Local al

                      Municipiului Focşani nr. 59/2010 privind stabilirea procedurilor şi criteriilor 

                      pentru numirea conducătorilor instituţiilor şi serviciilor publice de sub 

                      autoritatea Consiliului Local al Municipiului Focşani
        Consiliul Local al Municipiului Focsani, judetul Vrancea, intrunit in sedinta ordinara;

       
- analizând Proiectul de hotarare initiat de domnul Primar al Municipiului Focşani ing. Decebal Bacinschi, raportul Direcţiei resurse umane si coordonare unitati subordonate înregistrat la nr. 4023/23.01.2014 prin care se propune modificarea şi completarea anexei la Hotărârea Consiliului Local al Municipiului Focşani nr. 59/2010 privind stabilirea procedurilor şi criteriilor pentru numirea conducătorilor instituţiilor şi serviciilor publice de sub autoritatea Consiliului Local al Municipiului Focşani şi avizul favorabil al Comisiei de buget şi administraţie publică;

- în conformitate cu prevederile  Hotărârii Guvernului nr. 286/2011 pentru aprobarea Regulamentului – cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, Hotărârii Guvernului nr. 1252/2012 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară  şi Hotărârea Consiliului Local al Municipiului Focşani nr. 253/2013 privind aprobarea Regulamentului de organizare şi funcţionare al Serviciului Public “Creşe” din Municipiul Focşani;


- în baza art. 36 alin.(1) şi (9), art. 63 alin. (7) şi în temeiul art.45 alin. (1)  din Legea nr. 215/2001  privind  administraţia publica locala, republicata în anul 2007, cu modificările şi completările ulterioare;  

HOTĂRĂŞTE:

            Art. I. Modificarea şi completarea anexei la Hotărârea Consiliului Local al Municipiului Focşani nr. 59/2010 privind stabilirea procedurilor şi criteriilor pentru numirea conducătorilor instituţiilor şi serviciilor publice de sub autoritatea Consiliului Local al Municipiului Focşani, după cum urmează:

1 - La articolul 2 după lit.b) se adaugă lit. c) cu următorul cuprins:

“vechimea în specialitatea studiilor necesare exercitării funcţiei de conducere va fi cea stabilită prin fişa postului aprobată de primar”

2 - Articolul 3 lit. e) se modifică şi va avea următorul cuprins:

“copia carnetului de muncă, conformă cu originalul, sau, după caz, o adeverinţă care să ateste vechimea în specialitatea studiilor”

3 - Articolul 3 lit. g) se modifică şi va avea următorul cuprins:

“cazierul judiciar sau o declaraţie pe propria răspundere că nu are antecedente penale care să-l facă incompatibil su funcţia pentru care candidează. Candidatul care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului”

4 - Articolul 3 lit. i) se modifică şi va avea următorul cuprins:

“Adeverinţa care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate.Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii”

5 - Articolul 9 alin.(1)  se modifică şi va avea următorul cuprins:

“Comisia de concurs şi cea de soluţionare a contestaţiilor sunt numite de Primar cu cel puţin  15 zile lucrătoare înainte de data desfăşurării concursului şi au în componenţa lor, fiecare dintre ele, un preşedinte, 2 membrii cu pregătire şi experienţa profesională în domeniul postului pentru care se organizează concursul, managementul resurselor umane sau în administraţia publică, şi un secretar”

6 - Articolul 10 se modifică şi va avea următorul cuprins:

“Membrii comisiei de concurs au următoarele atribuţii:

a) selectează dosarele de concurs ale candidaţilor;

b) studiază individual proiectele manageriale primite în format tipărit şi/sau electronic, după care redactează un raport cu observaţii şi concluzii;
c) stabilesc subiectele  pentru proba scrisă pe baza bibliografiei şi acordă punctaje;

d) cu cel puţin două zile înainte de etapa interviului dezbat în plen rapoartele întocmite referitoare la proiecte;

e) notează pentru fiecare candidat proba scrisă şi proba interviu;

f) transmite secretarului comisiei rezultatele concursului pentru a fi comunicate candidaţilor;

g) semnează procesele verbale întocmite de secretarul comisiei după fiecare etapă de concurs, precum şi raportul final al concursului.
7- Articolul 11 lit. a)  se modifică şi va avea următorul cuprins:

“soluţionează contestaţiile depuse de candidaţi cu privire la selecţia dosarelor şi cu privire la notarea probei scrise şi a interviului”

8 - Articolul 13 se modifică şi va avea următorul cuprins:

“Art.13. Pentru a fi declaraţi admişi candidaţii trebuie să obţină minimum 70 de puncte la proba scrisă şi interviu.”

9 - Articolul 14  se modifică şi va avea următorul cuprins:

“Art.14.Va fi declarat câştigător candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar.”

10 - Articolul 15 alin.(1)  se modifică şi va avea următorul cuprins:

“După afişarea rezultatelor obţinute la selecţia dosarelor, proba scrisă şi interviu, candidaţii nemulţumiţi  pot  face  contestaţie,  în  termen  de   cel  mult  48  de  ore  de  la   data  afişării 

rezultatului selecţiei dosarelor, respectiv de la data afişării rezultatului probei scrise ori a interviului, la sediul autorităţii organizatoare a concursului, sub sancţiunea decăderii din acest drept”

11- Articolul 15 alin.(2)  se modifică şi va avea următorul cuprins:

 “Contestaţiile se soluţionează în termen de maximum o zi lucrătoare de la expirarea termenului de depunere a contestaţiilor de către comisia de soluţionare a contestaţiilor numită prin dispoziţia primarului într-o componenţă similară cu cea a comisiei de concurs”.

Art.  II. Prezenta  hotărâre va fi comunicata  de către  Directia administraţie publică locala, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia prin Directia administratie publica locala, Direcţia resurse umane şi coordonare unităţi subordonate,
    PREŞEDINTE  DE  ŞEDINŢĂ,                                                                

         Puiu  Dragoş  Horhocea                                           Contrasemnează,  
                                                                       SECRETARUL MUNICIPIULUI FOCŞANI                                                                                                                                                                                                                                              

                                                                                     Eduard  Marian  Corhană
Municipiul Focsani, 30 ianuarie 2014

